Translate the text from Welsh to English.



 
Er mwyn helpu Bwrdd Iechyd Prifysgol Betsi Cadwaladr i wneud cynnydd o dan y mesurau arbennig, fe ymrwymodd Llywodraeth Cymru i gynnal sgwrs â phobl ym mhob cwr o’r Gogledd am ddyfodol y gwasanaeth iechyd yn yr ardal, fel cyfraniad i’r broses o gyflawni canlyniadau gwell. Er mwyn bodloni'r ymrwymiad hwn, rydym wedi ymgysylltu â staff, rhanddeiliaid a’r cyhoedd dros y misoedd diwethaf i ofyn am eu barn.

Cynhaliwyd cyfarfodydd â phartneriaid a rhanddeiliaid i ddechrau, a thrwy’r trafodaethau hyn cawsom wybodaeth werthfawr a’n cynorthwyodd i gynllunio’r digwyddiadau ymgysylltu digidol ac ymgysylltu â’r gymuned a gynhaliwyd wedyn. Roedd y broses ymgysylltu yn cynnwys arolwg ar\-lein a mwy nag ugain o ddigwyddiadau ymgynghori/gweithdai galw i mewn a gafodd eu hyrwyddo'n eang ar draws y Gogledd. Cafodd gweithdai eu cynnal â staff y GIG, rhwydweithiau busnes, pobl ifanc, colegau, rhieni ac athrawon a chyda cymunedau, gan gynnwys tri digwyddiad agored a gynhaliwyd ym Mhrestatyn, Wrecsam a Chaergybi.

Mae gwaith yn mynd rhagddo o hyd i gloriannu’r farn a fynegwyd, ond hoffwn rannu rhai o'r penawdau cychwynnol â chi cyn y Nadolig. 

Mae llawer o'r staff yn teimlo bod statws mesurau arbennig wedi ysgogi'r newid oedd ei ddirfawr angen. Nodwyd hefyd fod dull y Prif Weithredwr newydd o arwain yn un amlwg a bod dulliau cyfathrebu newydd wedi’u sefydlu. Awgrymwyd bod angen gwelliant mewn rhai meysydd, gan gynnwys cyfathrebu o'r bwrdd i’r ward, cyfeiriad strategol cliriach ar gyfer y sefydliad a mwy o ffocws ar iechyd meddwl i wella canlyniadau ar gyfer cleifion.

Awgrymodd rhai aelodau o staff eu bod am weld y sefydliad yn gweithredu fel un corff ar draws y Gogledd cyfan. Roedd yr ymateb a gyflwynwyd gan bartneriaid yn adlewyrchu'r farn hon, ac roedd consensws cadarn y byddai newid mewn strwythur yn tynnu sylw oddi wrth y prif faterion. Codwyd hyn gan y cyhoedd hefyd, ond nid oedd cefnogaeth gref i ailstrwythuro'r bwrdd iechyd. 

Roedd y cyhoedd yn mynegi barn am y bwrdd iechyd a’i wasanaethau ar sail eu profiadau hwy a’u teuluoedd. Tynnwyd sylw at brif feysydd o berfformiad cadarnhaol, sef gofal rhagorol â ffocws ar gydymdeimlad; amrywiaeth eang o arbenigeddau gofal eilaidd; a threfnu a chyflenwi gwasanaethau yn effeithiol. Roedd enghreifftiau cadarnhaol yn cynnwys gofal sylfaenol meddygfa Amlwch, Canolfan Ganser Glan Clwyd a darparu mynediad rhad ac am ddim at ofal iechyd yn gyffredinol a phresgripsiynau am ddim i bawb.

Roedd y safbwyntiau a fynegwyd yn dangos nad oedd y cyhoedd bob amser yn gwybod beth yw’r bwrdd iechyd na beth mae'n ei wneud, ond soniodd nifer o’r ymatebwyr am yr angen am fwy o welliannau i systemau gwneud apwyntiadau, cyfathrebu, sicrhau bod mwy o fynediad at wasanaethau arbenigol, triniaeth gan feddygfeydd teulu a gofal eilaidd, a bod yn fwy blaengar ac elwa i'r eithaf ar ddatblygiadau technolegol.   

Yn y sectorau cyhoeddus, preifat, cymunedol a'r trydydd sector, cafodd ymatebion cadarnhaol iawn eu cofnodi, a oedd yn cefnogi'r sylwadau cadarnhaol a wnaed gan aelodau o'r cyhoedd. Roedd y meysydd i'w gwella hefyd yn adlewyrchu sylwadau a wnaed gan y cyhoedd. Roedd yr holl sefydliadau a gynrychiolwyd yn cydnabod y pwysau a'r galwadau sydd ar staff y bwrdd iechyd ac yn cymeradwyo’r gwaith rhagorol mae llawer o staff yn ei wneud o dan amgylchiadau anodd.

Mae'n bwysig ein bod yn parhau i wrando ar bobl, staff a rhanddeiliaid ar draws y Gogledd er mwyn gallu asesu'r cynnydd a'r gwelliant sy'n digwydd yn y bwrdd iechyd o dan fesurau arbennig. Bydd y canfyddiadau hyn yn rhoi gwell dealltwriaeth i Lywodraeth Cymru, Swyddfa Archwilio Cymru ac Arolygiaeth Gofal Iechyd Cymru pan fyddant yn adolygu'r cynnydd dros y flwyddyn nesaf. Byddant hefyd o gymorth i’r bwrdd iechyd wrth iddo barhau i ymgysylltu â'r cyhoedd, partneriaid a staff.   








Translation:


 
 To assist progress of Betsi Cadwaladr University Health Board under special measures the Welsh Government committed to engaging with people throughout North Wales on the future of the health service in the region to inform the delivery of improved outcomes. To meet this commitment, we have undertaken engagement with staff, stakeholders and the public over the past few months to seek their views.  


We first met with partners and stakeholders and these discussions provided valuable insight to plan the digital and community engagement phase that followed. Engagement comprised an online survey and over 20 drop in workshops/consultation events widely promoted across North Wales. Workshop sessions were held with NHS staff, business networks, young people, colleges, parents and teachers and with communities including three open events held in Prestatyn, Wrexham and Holyhead.  

  

Work is on\-going to assess all the views received but I wanted to share with you some of the initial headlines before Christmas. 


Many staff feel that special measures status has provided impetus for much needed change. They also noted that the new Chief Executive’s leadership style is visible with new communication channels being put in place. Proposed areas for improvement include board to ward communication, a clearer strategic direction for the organisation and greater focus on mental health to improve outcomes for patients. 


Staff also indicated they wanted the organisation to operate as a single body across the whole of North Wales. The response from partners echoed this view, with a strong consensus that structural change would be a distraction. This was also raised by the public but with no strong groundswell of support for re\-structuring the health board. 


The views expressed by the public on the health board and its services were shaped by their experience and that of their families. Key areas of positive performance highlighted were excellence of care with a focus on compassion, the broad range of secondary care specialisms, and efficient service organisation and delivery. Positive examples provided included Amlwch GP primary care and Glan Clwyd’s Cancer Centre and the general provision of free healthcare and free prescriptions for all. 


Views expressed showed that the public were not always aware of what the health board is or what it does but many respondents noted the need for further improvements to  appointment making systems, communication, ensuring wider access to specialist services, GP and secondary care treatment, being more forward\-looking and making the most of technological advances. 


Within the public, private, third and community sector, some extremely positive responses were recorded, endorsing positive comments made by members of the public. Areas for improvement also reflected comments made by the public. Within all the organisations represented the pressures and demands under which health board staff are working was acknowledged and the excellent work of many staff under difficult circumstances applauded.  

It is important that we continue to listen to people, staff and stakeholders across North Wales to assess the progress and improvement the health board is making under special measures. These findings will provide further insight for the Welsh Government, the Wales Audit Office and Healthcare Inspectorate Wales when they review progress next year and for the health board as it continues to engage with the public, partners and staff.